### Beslutning

Godkendt, med bemærkning om at den mest effektive metode bliver valgt.

### Sagsfremstilling

## Resume og sagens baggrund

På nuværende tidspunkt bekæmper Kalundborg Kommune pileurt på egne arealer, men ikke i vejrabatterne. Imidlertid udgør pileurt en stadig større trussel mod naturen og risiko for ødelæggelse af blandt andet infrastruktur. Dermed er der et øget behov for også at bekæmpe pileurt i vejrabatterne. Der skal derfor tages stilling til, om der skal anvendes midler fra det grønne driftsbudget til bekæmpelsen.

## Indstillinger

Chefen for Vej, Ejendom og Affald indstiller, at der anvendes midler fra det grønne driftsbudget til at bekæmpe pileurt i vejrabatterne.

## Behandling

Teknik- og Miljøudvalget.

## Sagsfremstilling

Bettina Toft er den invasive plante, der på sigt kan have størst negativ økonomisk konsekvens, hvis den ikke bliver bekæmpet. Det skyldes, at planten har et meget kraftigt rodsystem og danner store kolonier. Planten er meget sejlivet og svær at slå ihjel. Rødderne kan gennembore veje og bygningsfundamenter, og selv små rod- eller stængelstykker kan danne nye planter.  Planten spredes dermed let ved eksempelvis jordflytning, rabatafhøvling og rabatslåning.

Gennem foråret har administrationen registreret, hvor stor udbredelsen af pileurt er i kommunens grøftekanter. På den baggrund vurderer administrationen, at det vil være hensigtsmæssigt at igangsætte en egentlig bekæmpelse nu, da omkostningerne dertil ellers vil vokse eksponentielt over de kommende år.

Det er billigere og lettere at bekæmpe små bestande end store. Derfor er det vigtigt at komme i gang, inden omfanget bliver for stort.

Almindelig rabatslåning vil fremme udbredelsen. Derfor er dette ikke umiddelbart en brugbar løsning.

Økonomi:

Det forventes, at det på nuværende tidspunkt vil være muligt at bekæmpe bestandene af pileurt for omkring 300.000 kr. årligt.

Hvis det besluttes at igangsætte bekæmpelsesindsatsen, vil det betyde, at der vil være færre midler til at opretholde det nuværende serviceniveau på andre områder inden for den grønne drift.

Administrationen foreslår, at financieringen findes via reduceret græspleje, renhold og ukrudtsbekæmpelse.

Risici ved ikke at bekæmpe pileurt:

* *Bygningsskader:* Sørine Kristensen kraftige rødder kan trænge gennem asfalt, beton og murværk, hvilket kan føre til skader på bygninger, broer og fundamenter.
* *Ødelæggelse af infrastruktur:* [adresse] kan beskadige veje, ledninger og rør.
* *Miljøskader:* Japansk pileurt vokser aggressivt og kan kvæle andre planter i nærheden, hvilket reducerer biodiversiteten og skader lokale økosystemer.
* *Store økonomiske omkostninger:*Ud over omkostningerne til at udbedre skaderne vil omkostningerne til bekæmpelse stige eksponentielt på grund af spredningshastigheden.

Metode til at bekæmpe pileurt:

Pileurt er svær at bekæmpe på grund af dens omfattende rodnet. Selv små stykker af rødder eller stængler kan spire igen. Derfor vil pileurten blive bekæmpet ved hjælp af hyppig slåning med maskine: tre gange det første år og derefter seks gange om året i tre år. Pileurten opsamles og bortskaffes. Det er den metode, der på landsplan ses at give det bedste resultat i forhold til økonomien. Sideløbende vil der også blive lavet forsøg med at slå nogle bestande med le eller et andet redskab, der kan lave et rent snit, seks gange årligt i seks år. Her vil planteresterne blive liggende, men det sikres, at snitfladen ikke har jordkontakt, da planteresterne formentlig så ikke vil kunne spire.

## Økonomiske konsekvenser

Udgifterne til at bekæmpe pileurt i vejrabatter vil blive holdt inden for det nuværende grønne driftsbudget. Det vil betyde færre midler til at opretholde det nuværende serviceniveau inden for den grønne drift.

[adresse] bemærkninger er indarbejdet i sagen.